Predsjednička utrka - podrška senatoru McCainu po prvi put pala ispod 50 posto
Pad  popularnosti se u velikoj mjeri pripisuje njegovoj podršci ratu u Iraku
piše kako su među republikanskim kandidatima odavno senator John McCain i bivši gradonačelnik New Yorka Rudy Giuliani glavni kandidati. Međutim, popularnost senatora McCaina sad je po prvi put pala ispod 50 posto od 1999. godine, što se u velikoj mjeri pripisuje njegovoj podršci ratu u Iraku. Analitičari su uglavnom umanjivali šanse Rudyja Giulianija zbog njegovih liberalnih stajališta o nekim društvenim pitanjima kao što su pobačaj i prava homoseksualaca. Sad se čini da kombinacija različitih faktora traži novi pogled na ranjivost senatora McCaina, konkretno njegove uporne podrške ratu u Iraku, ali i na potencijal gospodina Giulianija da nadiđe svoje slabe strane. Anketa koju je proveo Gallup prošli tjedan pokazuje da John Mcain uživa podršku 48 posto ispitanika, što je 6 posto manje negoli u studenome prošle godine i puno manje od 67 posto koliko je uživao na vrhuncu popularnosti u veljači 2000. godine. S druge strane, Rudy Giuliani uživa podršku preko 60 posto ispitanika. Sad kad je najavio ozbiljan interes za kandidaturu, rekavši u ponedjeljak da se uključuje "kako bi pobijedio" – piše današnji - ove ankete i usporedbe postaju sve važnije. piše u današnjem izdanju o još jednom republikanskom kandidatu – bivšem guverneru savezne države Massachussetts Mittu Romneyu. Iako gospodin Romney zasad ni izbliza ne uživa podršku kao John McCain ili Rudy Giuliani, kaže da će se morati uskoro sučeliti s bitnim pitanjem – hoće li njegova religija – on je, inače, mormon – biti prepreka na putu za Bijelu kuću. Ankete pokazuju da velik broj Amerikanaca neće glasovati za predsjednika mormona. Tu vjeru smatraju sumnjivom mnogi konzervativni kršćani, a oni predstavljaju vitalni dio primarne republikanske glasačke baze. Savjetnici Mitta Romneya priznaju da bi pogrešne predrasude o mormonima mogle dati adute drugim republikanskim kandidatima. A sam Romey – piše – pažljivo proučava govore predsjednika Kennedyja, koji je postao i ostao do danas jedini katolik na predsjedničkom položaju, te se savjetuje s drugim političarima mormonima, kao što je senator Orin Hatch, republikanac iz savezne države Utah.